દક્ષિણ ભારતીય ફિલ્મોમાં પોતાના અભિનયનો રંગ બતાવ્યા બાદ ‘લક’ ફિલ્મથી બોલિવૂડમાં અાવેલી શ્રુતિ હસનની ગાડી ધીમે ધીમે પાટા પર અાવવા લાગી છે. થોડા દિવસો પહેલાં અાવેલી તેની બે ફિલ્મોએ સારો બિઝનેસ કર્યો. હવે તેની પાસે નવી ફિલ્મોની ઓફર અાવવા લાગી છે. તે કહે છે કે ‘ગબ્બર ઈઝ બેક’ બાદ ‘વેલકમ બેક’ની સફળતાથી હું ખુશ છું, અા ફિલ્મોની કમાણીનો અાંકડો મારા માટે મહત્ત્વનો નથી, પરંતુ જ્યારે દર્શકોને ફિલ્મ ગમે છે ત્યારે હું ખુશ થઈ જઉં છું. અાગલી ફિલ્મ કરવા માટે મારો ઉત્સાહ વધી જાય છે.